સામગ્રી: ડૉ. મહિન્દર વત્સ

હજારો ભારતીયો તેમની સમક્ષ સેક્સને લગતી મુંઝવણો રજૂ કરતા અને સવાલો પૂછતા. તેઓ રમૂજવૃતિ સાથે તેમને સ્પષ્ટ સલાહ આપતા હતા. 

તેમનાં સંતાનો દ્વારા અપાયેલા સત્તાવાર નિવેદનમાં જણાવાયું હતું, "તેઓ (ડૉ. વત્સ) પોતાની મરજી મુજબ શાનદાર જીવન જીવ્યા હતા."

મૃત્યુના સમયે તેઓ કોઈ બીમારીથી પીડીત હતા કે નહીં તે જાણી શકાયું નથી.

ડૉ. વત્સે 'મુંબઈ મિરર' અખબારમાં સેક્સ વિશે સલાહ આપતી દૈનિક કોલમ શરૂ કરી ત્યારે તેઓ 80 વર્ષના હતા. 

બિભત્સતાના આરોપ લાગ્યા 

પ્રતિકાત્મક તસવીર

મોટા ભાગના ભારતીય પરિવારોમાં સેક્સ વિશે જાહેરમાં ઉલ્લેખ ટાળવામાં આવે છે. તેથી તેમની કોલમે વાચકોમાં તરત રસ જગાવ્યો અને સાથોસાથ  ટીકા પણ થઈ.

અખબારના તંત્રી બઘેલે 2014માં બીબીસીને જણાવ્યું હતું કે, "અમે આ કોલમ શરૂ કરી ત્યાં સુધી ભારતીય મીડિયામાં 'શિશ્ન' અને 'યોનિ' શબ્દનો ભાગ્યેજ ઉપયોગ થતો હતો."

તેમણે કહ્યું કે, તેમની સામે બિભત્સતા આરોપો થયા હતા, કેસ કરવામાં આવ્યા હતા અને નફરતભર્યા મેઇલ મોકલવામાં આવતા હતા. પરંતુ અખબારને જે મુશ્કેલીઓ વેઠવી પડી તેના કરતાં આવી કોલમથી જે લાભ થતો હતો તે ઘણો વધારે હતો.

તેમણે ડૉ. વત્સની પ્રોફાઈલમાં લખ્યું કે, "એકલા મિરરમાં જ તેમણે (ડૉ. વત્સે) વાચકોના 20,000થી વધુ સવાલોના જવાબ આપ્યા હતા. તેમની સેક્સ સલાહકાર તરીકેની કારકિર્દીમાં તેમણે 40,000થી વધુ પ્રશ્નોના જવાબ આપ્યા હશે. આ ઉપરાંત તેમણે જે દર્દીઓના જીવન પર બહુ નિકટતાથી અસર કરી હશે તે અલગ." 

ડૉ. વત્સને સૌ પ્રથમ 1960માં મહિલાઓના એક સામયિકે 'ડિયર ડૉક્ટર' નામે કોલમ લખવા માટે જણાવ્યું હતું. ત્યારે તેઓ ત્રીસીમાં હતા. 

ડૉ. વત્સે 2014માં બીબીસીને આપેલી મુલાકાતમાં જણાવ્યું હતું, "મારી પાસે ખાસ અનુભવ ન હતો એ મારે સ્વીકારવું પડે."

તેમને થોડા સમયમાં જ સમજાઈ ગયું કે વાચકો તેમને જે પ્રશ્નો પૂછે છે તેમાંથી મોટા ભાગના પ્રશ્નો જાતીય શિક્ષણ (સેક્સ એજ્યુકેશન)ના અભાવના કારણે હતા.

તેથી તેમણે જાતીય શિક્ષણ આપવા માટે આજીવન મિશન ચલાવ્યું. સૌથી પહેલાં ફેમિલી પ્લાનિંગ ઍસોસિયેશન ઑફ ઇન્ડિયા (FPAI) દ્વારા અને ત્યાર પછી તેમના પોતાના સંગઠન કાઉન્સિલ ઓફ સેક્સ ઍજ્યુકેશન ઍન્ડ પૅરન્ટહૂડ ઇન્ટરનેશનલ (CSEPI) દ્વારા.

યૂકેથી ભારત આવ્યા 

પ્રતીકાત્મક તસવીર

1974માં વત્સ એફપીએ ઇન્ડિયામાં સલાહકાર તરીકે કામ કરતા હતા ત્યારે તેમણે તેમને જાતીય સલાહ અને શિક્ષણ અંગે કાર્યક્રમ શરૂ કરવા સમજાવ્યા હતા. તે સમયે સેક્સ...\nઅગાઉની સામગ્રીનો સારાંશ નીચે મુજબ કરી શકાય છે:
ડૉ. મહિન્દર વત્સ, તાલીમબદ્ધ ઍબ્સ્ટેટ્રિશિયન અને ગાયનેકૉલૉજિસ્ટ હતા. તેમણે દસ વર્ષ કરતાં વધુ સમય સુધી 'આસ્ક ધ સેક્સપર્ટ' (સેક્સપર્ટને પૂછો) નામે પ્રસિદ્ધ કોલમ લખી હતી.